Так. Думаю, усе чулі пра такую хваробу, як вірусны гепатыт А, які ў народзе называюць жаўтухай. Раней толькі на Чэрвеньшчыне фіксавалася некалькі соцень выпадкаў на год. А ў 2004-м у Нацыянальны каляндар прафілактычных прышчэпак Рэспублікі Беларусь увялі прышчэпку ад гепатыту А. Пачалі яе рабіць шасцігадовым дзеткам, якія ідуць у школу, бо ў іх недастаткова сфарміраваны навыкі асабістай гігіены. І што адбылося? Апошні выпадак гепатыту А я назіраў у 2007-м годзе. І зараз у рэспубліцы фіксуюцца адзінкавыя выпадкі, у асноўным — так званыя прывазныя. Яшчэ не ўключана ў каляндар прафілактычных прышчэпак, але робіцца на платнай аснове прышчэпка ад ротавіруснай інфекцыі. Яе гарантыя для дзіцяці — амаль 100%. А для дарослых гэтая хвароба практычна неактуальная.